1980 tot 2005 - 'n reis wat eras oorbrug en 'n roete wat onlosmaaklik vas is aan Suid-Afrika en sy mense.
"Sewe sakke sout", haar wegholtreffer van 1982, was die laaste snit op Kant B van die "Ken jy my" plaat - 'n op die nipper besluit wat geskiedenis gemaak het!
Gedurende 2004 het sy 'n breinoperasie ondergaan vir die behandeling van Trigeminale Neuralgie, wat haar sedert 1988 aan erge pyn onderwerp het. Hoewel 'n persentasie pyn steeds teenwoordig was, het die operasie haar lewe aan haar teruggegee en sien sy dit as absolute genade van Bo. 'n Opvolg operasie in Maart 2005 het haar agv ernstige adrenale uitputting 'n groot terugslag toegedien, waarvan sy steeds herstel.
Hierdie jaar vier sy die terugkyk oor 25 jaar, maar ook - soos altyd met Anneli - die vorentoe en boontoe.
'n Uitsonderlike feessamestelling van haar musiek oor die afgelope 25 jaar word dv nog hierdie jaar deur EMI uitgereik.